Asiakasmaksuihin muutoksia 1.1.2026 alkaen

Vuoden 2026 alusta asiakasmaksujen enimmäishinnat nousevat 6,93 prosenttia. Korotus perustuu sosiaali- ja terveysministeriön ja valtioneuvoston määrittämään valtakunnalliseen indeksikorotukseen. Maksut on asetettu lain sallimalle enimmäistasolle.

Esimerkiksi sairaalan poliklinikkamaksu nousee 66,70 eurosta 71,30 euroon ja peruuttamatta jääneen ajan maksu nousee 56,70 eurosta 73,70 euroon.

– Talouden nykytilanne huomioiden suurin osa maksuista nousee indeksikorotuksen verran. Samalla hinnastoa on selkeytetty, ja useita maksuja on yhdenmukaistettu tai poistettu kokonaan. Esimerkiksi terveyskeskuspäivystyksen maksu on poistettu kokonaan, ja käynnit laskutetaan jatkossa kiirevastaanoton maksulla. Myös suun ja hampaiden valokuvauksesta perittävä maksu poistuu, kertoo asiakasmaksujen johtava asiantuntija Mika Piiroinen.

Päivitetty asiakasmaksuhinnasto on kokonaisuudessaan ladattavissa tästä linkistä.

Lisätietoja:

Mika Piiroinen, johtava asiakasmaksujen asiantuntija, p. 040 677 2775, mika.piiroinen@ekhva.fi